Video Metodele prin care putem economisi bani mai uşor: "Vorbim de 350 lei versus 80 de lei"
Avertisment tranşant de la economistul-şef al Băncii Naţionale! Mulţi români au un standard de viaţă peste posibilităţile lor. Îşi fac toate plăcerile chiar dacă se împrumută şi nu pun bani deoparte pentru zile negre.
- Şefa ASSMB și Bogdan Furtună, la DNA. Managerul de la Colțea ar fi plătit chiria și utilități de aproape 8.000 € Oanei Sivache, ca să fie numit în funcție
Valentin Lazea, economist-şef: Nu vă mai aşteptaţi să vă crească nivelul de trai! Deja trăiţi cu mult peste posibilităţi! Faceţi mai bine să refolosiţi nişte lucruri, să le reparaţi, să mergeţi mai mult cu mijloacele de transport în comun, consumaţi cu mult mai mult decât meritaţi şi decât produceţi.
Declaraţia economistului-şef al Băncii Naţionale a devenită virală şi a stârnit păreri pro şi contra. În condiţiile în care doar 11% din deşeuri sunt reciclate, iar consumul creşte an de an.
Bărbat: Nu prin asta se face economie. Am ajuns în secolul ăsta să purtăm şi noi lucrurile mai noi, mai curate, nu ne apucăm să ne coasem din nou ciorapii, hainele. Ce putem repara, televizoarele de 7 ani, preferăm să le schimbăm, sunt depăşite.
Oana Groşanu, director executiv Ambasada Sustenabilă: Am o pereche de bocanci de piele la care ţin foarte mult, se rupseseră într-o parte, reparaţia a fost undeva la 90 lei. Dacă ar fi să compar cu aceeaşi pereche de bocanci noi vorbim de 350 lei vs. 80 lei.
Creditul sau traiul pe datorie era o excepţie înainte de 1914
Creditul sau traiul pe datorie era o excepţie înainte de 1914, continuă tirada economistul-şef al Băcii Naţionale. Acum însă, românii împrumută 140 miliarde lei anual de la bănci.
Gabriel Biriş, expert fiscal: Dacă faci datoria ca să îţi cumperi o casă şi stai în chirie poate fi justificat. Dacă te împrumuţi să pleci în vacanţă este nechibzuinţă.
Recomandarea economistului-şef de a folosi mai mult mijloacele de transport în comun şi trenul în locul avionului este privită cu scepticism.
Femeie: Aş merge cu trenul, dar nu în condiţiile generale, dacă ar fi Viena, Paris se finanţează structurile feroviare, la noi nu. Prefer şi trenul şi avionul, mai puţin mijloacele de transport în comun.
Avertismentul vine într-un moment delicat pentru România
Avertismentul oficialului BNR vine într-un moment delicat pentru România şi pentru toată planeta - standardul de viaţă a început să scadă la nivel global.
Florentina Lazăr, reporter Observator: Nivelul de trai a fost afectat de pandemie și războiul din Ucraina, care au dus la creșterea preţurilor la alimente și combustibili, dar și de schimbările climatice și fenomenele meteorologice extreme. România se află în prima jumătate a clasamentului standardului de viaţă, pe locul 53 din 194 de state.
Elveţienii, norvegienii şi islandezii se bucură de cel mai ridicat nivel de trai. La polul opus sunt ţările din Africa.